दुआ की अतीक-अशरफ की शहादत को कबूल फरमाएं, योगी-मोदी के खिलाफ नारेबाजी
Patna Masjid Namaz Controversy; Atiq Ahmed and Ashraf Ahmed Amar Rahe; Slogans Against PM Narendra Modi and  Yogi Adityanath. Follow Bihar Patna Masjid Latest News, Videos, and Reports On Dainik Bhaskar (दैनिक भास्कर) पटना में शुक्रवार को जुमातुल विदा की नमाज के बाद अतीक के समर्थन में नारे लगे हैं। पटना जंक्शन के पास मस्जिद में नमाज के बाद मुस्लिम समुदाय
पटना में शुक्रवार को जुमातुल विदा की नमाज के बाद अतीक के समर्थन में नारे लगे हैं। पटना जंक्शन के पास मस्जिद में नमाज के बाद मुस्लिम समुदाय के लोगों ने अतीक अहमद अमर रहे के नारे लगाए। योगी-मोदी के खिलाफ भी नारेबाजी की।
अतीक के समर्थन में नारेबाजी कर रहे रईस अंसारी उर्फ रईस गजनबी हैं। पटना जंक्शन के पास ही उसकी दुकान है। उन्होंने कहा कि आज हमने अल्लाह से दुआ की है अतीक अहमद और अशरफ अहमद की शहादत को कबूल फरमाएं। उनको योगी सरकार ने प्लान करके मरवाया है। अतीक अहमद शहीद हुए हैं...रोजा के दिन में उसको अपराधियों के जरिए मरवाया है। पूरी दुनिया की नजर में वो शहीद है।
उसने गलत काम किया है तो कोर्ट है। पुलिस ने कोर्ट में लिखकर उसकी रिमांड ली थी। उसकी सुरक्षा की जिम्मेदारी ली थी। उसे सजा होती। फांसी पर चढ़ा दिया जाता तो हम लोग कुछ नहीं बोलते।
इस मामले में कोतवाली थानाध्यक्ष संजीत कुमार ने बताया कि आरोपी रईस आजम बाकरगंज के मोहरामपुर का रहने वाला है। उसी मार्केट में बैग की दुकान है। उन्होंने बताया कि जामा मस्जिद के अध्यक्ष और दुकानदारों ने पूछताछ की गई।
सभी ने बताया कि उसने लोकप्रियता के लिए नारेबाजी की थी। यह भी सामने आया कि उसकी मानसिक स्थिति ठीक नहीं है। तत्काल रईस पर उचित कार्रवाई की जाएगी।
इधर, इस तरह की नारेबाजी पर जामा मस्जिद कमेटी के अध्यक्ष फैसल इमाम ने अपना पक्ष रखा। उन्होंने कहा है कि किसी भी पागल व्यक्ति के द्वारा किसी तरह का बयान देने से हम इत्तेफाक नहीं रखते। ऐसे बयानों का मुसलमान भाई बिल्कुल समर्थन नहीं करते। ऐसे बयान देने वाले लोगों को अल्लाह सद्बुद्धि दें।
वहीं, रईस के भाई मो. शाहनवाज ने कहा कि रईस के 5 बच्चे हैं, इनमें 2 बेटा और 3 बेटियां है। रईस से उनका पिछले 20 सालों से कोई वास्ता नहीं है। रईस की मानसिक स्थिति खराब है।
भाजपा बोली- बिहार को पाकिस्तान ना बनने दें
भाजपा प्रवक्ता अरविंद सिंह ने कहा कि नीतीश जी आपके राज्य में एक मुख्यमंत्री और प्रधानमंत्री को अपमानित किया जा रहा है। आपके साथ भी ऐसा ही हो सकता है। बिहार को पाकिस्तान न बनने दें। देश इस तरह से खंडित हो जाएगा।
बीजेपी नेता हरी भूषण ठाकुर ने कहा कि नारे लगाने वालों के घरों पर बुलडोजर चलवाना चाहिए। गोलियों से छलनी कर देना चाहिए।
पुलिस के सामने हुई थी अतीक-अशरफ की हत्या
माफिया अतीक और उसके भाई अशरफ की 15 अप्रैल की रात प्रयागराज में हत्या कर दी गई। पुलिस दोनों को मेडिकल टेस्ट के लिए अस्पताल ले जा रही थी। पत्रकार साथ-साथ चलते हुए अतीक और अशरफ से सवाल कर रहे थे। इसी बीच तीन हमलावर पुलिस का सुरक्षा घेरा तोड़ते हुए आए और अतीक के सिर में गोली मार दी, फिर अशरफ पर फायरिंग की। दोनों की मौके पर ही मौत हो गई।
हमलावर मीडियाकर्मी बनकर आए थे। इनके नाम लवलेश तिवारी, सनी और अरुण मौर्य हैं। हमले के तुरंत बाद ही तीनों ने सरेंडर कर दिया। लवलेश बांदा, अरुण कासगंज और सनी हमीरपुर का रहने वाला है। उनसे हथियार बरामद किए गए हैं। कॉन्स्टेबल मान सिंह को भी गोली लगी है।
ये खबरें भी पढ़िए...
तेजस्वी बोले-अतीक जी का नहीं...कानून का जनाजा निकला:हत्या को बताया स्क्रिप्टेड मर्डर; सम्राट चौधरी बोले-अतीक अहमद जी की हत्या अपराधियों ने की
गैंगस्टर अतीक अहमद और उसके भाई अशरफ की हत्या को बिहार के उपमुख्यमंत्री ने स्क्रिप्टेड मर्डर बताया है। तेजस्वी बोले- यूपी में अतीक जी का नहीं, कानून का जनाजा निकला है। उन्होंने कहा कि हत्यारा, हत्यारा होता है, इसमें हमदर्दी नहीं होनी चाहिए। पुलिस कस्टडी में हत्या होना सवाल खड़े करता है। यूपी में पुलिस की कस्टडी में सबसे ज्यादा हत्याएं हुई हैं।
वहीं, भाजपा प्रदेशाध्यक्ष सम्राट चौधरी ने कहा कि अतीक अहमद जी की हत्या अपराधियों ने की है। वहां न्यायिक जांच की जा रही है, लेकिन दर्द किसको हो रहा है। तुष्टिकरण की राजनीति नहीं होनी चाहिए। अपराधी समाप्त होने चाहिए। पुलिस को खुली छूट होनी चाहिए। पूरी रिपोर्ट पढ़ने के लिए यहां क्लिक करिए 
अतीक अहमद से जुड़ी ये खबरें भी पढ़ें...
1. अतीक के आखिरी शब्द...नहीं ले गए तो नहीं गए:तभी कनपटी पर गोली लगी और मारा गया
जब अतीक से पूछा गया कि बेटे असद के अंतिम संस्कार में आपको नहीं ले जाया गया। आपका क्या कहना है? इस पर अतीक ने कहा, 'नहीं ले गए तो नहीं गए।' तभी भाई अशरफ ने मीडिया से कहा, "मेन बात यह है कि गुड्डू मुस्लिम.... " इतना कहते ही ताबड़तोड़ फायरिंग शुरू हो गई। पुलिस का घेरा तोड़ते हुए तीन तरफ से तीन लड़कों ने फायरिंग शुरू कर दी। पूरी खबर पढ़ें...
2. अतीक के हत्यारों के घरों से रिपोर्ट:लवलेश लड़की को थप्पड़ मारने पर जेल गया, सनी 15 और अरुण 10 साल से घर से फरार
प्रयागराज में शनिवार रात 10:35 बजे अतीक अहमद और उसके भाई अशरफ की मीडिया के सामने हत्या कर दी गई। गोली मारने वाले 3 शूटर्स मीडियाकर्मी बनकर ही आए थे। हत्या के तुरंत बाद तीनों ने सरेंडर कर दिया। शूटर लवलेश तिवारी बांदा का रहने वाला है, सनी सिंह हमीरपुर और अरुण कासगंज का निवासी है। पूरी खबर पढ़ें...
3. अतीक ने कहा था- पुलिस मारेगी या बिरादरी का सिरफिरा, 4 वजहें जो बताती हैं, हत्या के पीछे दुश्मन या फिर कोई अपना
एनकाउंटर होगा, या पुलिस मारी, या कोई अपनी बिरादरी का सिरफिरा। सड़क के किनारे पड़े मिलब।’ यह बयान माफिया अतीक अहमद का है। साल 2004 में यूपी की फूलपुर से लोकसभा चुनाव लड़ने के दौरान पत्रकारों से यह बात कही थी। 19 साल बाद पुलिस कस्टडी में उसकी हत्या हुई, तो बयान दोबारा चर्चा में आ गया। पूरी खबर पढ़ें...
4. उमेश मर्डर के बाद 51 दिन में अतीक खत्म: कहा था- मीडिया की वजह से सेफ हूं; अब मीडियाकर्मी बनकर ही शूटर्स ने हत्या कर दी
जिस मीडिया से अतीक अहमद ने कहा था कि आप सबकी वजह से ही हिफाजत में हूं, उसी के सामने शनिवार रात उसकी हत्या कर दी गई। मीडियाकर्मी बनकर ही 3 शूटर्स ने इस हत्याकांड को अंजाम दिया। जिस अतीक के खौफ और आतंक से लोग दहशत में रहते थे, उस अतीक को ऐसी मौत मिलेगी, किसी ने सोचा भी नहीं था। पूरी खबर पढ़ें...